**מה עלול לפגוע בבריאות השיניים?**

**⏴ במבט חדש לכיתה ב**

**היקף יחידת הלימוד:** שעור

**עמודים:** 51 - 52

# מטרות

* התלמידים יסבירו ששאריות מזון הן מזון לחיידקים וגורמות להתרבותם.
* התלמידים יסבירו שהתרבות חיידקים גורמת למחלות שיניים כמו עששת ודלקות חניכיים
* התלמידים יסבירו שהחיידקים פוגעים בשיניים ובחניכיים כי הםם מייצרים חומרים מזיקים לחניכיים ולשיניים

**הערכות לשיעור**

* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%94%d7%a9%d7%99%d7%a0%d7%99%d7%99%d7%9d-%d7%a9%d7%9c%d7%a0%d7%95/) את הרקע התיאורטי המדעי לנושאים שבפרק השני.   
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את ההבהרות מתודיות כלליות המתייחסות לנושאי הלימוד במדריך למורה,  
  עמודים 65 - 66.
* מומלץ לקרוא את ההבהרות מתודיות המתייחסות לנושאי הלימוד במדריך למורה, עמוד 75.
* להכין כרטיסי מילים חדשות שלמדנו **שאריות מזון, עששת, דלקת חניכיים, חור בשן, חיידקים**

**מהלך השיעור (ראו בעמודים הבאים).**

# מהלך השיעור: מה עלול לפגוע בבריאות השיניים?

| **מרכיבי מעגל הלמידה** | **פעילויות** |
| --- | --- |
| פתיחה | יחידה זו מתמקדת במחלות הנגרמות על ידי חיידקים (עששת ודלקת חניכיים) ובמקור להתרבות החיידקים – שאריות מזון.  עורכים דיון במליאת הכיתה ושואלים:   * למי כאבו פעם השיניים? * איך הרגשתם? * מה לדעתכם גרם לכאב בשיניים? * כיצד טיפלתם? * כיצד נפגעות השיניים? * אילו מחלות שיניים אתם מכירים?   מטרת השיח היא לחשוף ידע קודם אודות מחלות שיניים. מוצע לקיים את השיח על חוויות שחוו בהקשר למחלת העששת ולמחלת דלקת החניכיים. תוך כדי השיח מוצע להעלות את מושגי המפתח בליווי איורים מתאימים (עששת, דלקת חניכיים, חיידקים, שאריות מזון) ולכתוב אותם על הלוח (נחזור אליהם בסוף השיעור). |
| התנסות | קוראים את קטע המידע **עששת** **ודלקת חניכיים**, עמוד 51.  המשימה נועדה להבנות ידע על מחלות שיניים אופייניות לגיל הילדים, עששת ודלקות חניכיים. |
| המשגה | מסכמים במליאת הכיתה עונים על השאלות שבתבנית **שיח** בעמוד 51.   * מדוע חיידקים מתרבים? (שאריות מזון הן מזון לחיידקים וגורמות להתרבותם). * כיצד התרבות חיידקים בפה עלולה לפגוע בשיניים? (החיידקים מייצרים חומרים מזיקים לחניכיים ולשיניים ואלה פוגעים בשיניים ובחניכיים). * מהי עששת? (עששת ודלקות חניכיים הן מחלות שיניים והן נגרמות בגלל התרבות חיידקים). * מהי דלקת חניכיים?   מוצע להפנות את תשומת לב התלמידים לתבנית ההסבר. השאלות מזמנות ניסוח הסברים של סבה ותוצאה. בדרך כלל בהסבר כזה יש מילות הקישור כי או בגלל. |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לפעילות **האם גם השינים של בעלי חיים עלולות להפגע? ,** עמוד 51.   מבצעים את המשימה **מה עלול לפגוע בבריאות השיניים?,** עמוד 52. פותרים תשבץ ומתרגלים מושגים הקשורים במחלות חניכיים.  מחברים משפטים עם המילים שלמדנו **שאריות מזון, עששת, דלקת חניכיים, חור בשן, חיידקים** |
| סיכוםורפלקציה | מסדרים את המילים במשפטים המבולבלים.   1. שְׁאֵרִיּוֹת הֵן הַמָּזוֹן לַחַיְדַּקִּים מָזוֹן. 2. שֶׁל חַיְדַּקִּים בַּפֶּה וְדַלָּקוֹת עַשֶּׁשֶׁת חֲנִיכַיִם שֶׁנִּגְרָמוֹת עַל יְדֵי הִתְרַבּוּת הֵם מַחֲלוֹת.   בודקים בעזרת המשפטים שבתבנית **מה למדנו?,** עמוד 52  דבר חשוב שלמדתי בשיעור? |